Кюстендилы облæст

Кюстендилы облæст () у Болгарийы Хуссар-Ныгуылæн регионы облæст. Йæ административон центр у сахар Кюстендил.

Облæсты цæрынц 155 907 адæймаджы (2008 азы 15 июлмæ)Актуална таблица по постоянен и настоящ адрес към 15.07.2008 г. \\Главна Дирекция Гражданска Регистрация и Административно Обслужване .

Цæгаты облæст æмарæн у Перничы облæстимæ, скæсæны — Софияйы облæстимæ, хуссары — Благоевграды облæстимæ, ныгуылæны та — Серби æмæ Македониимæ.

Облæст цы территори ахсы, уый фæзуат у 3084,3 км² (Болгарийы фæзуатæй 2,7 %).

Административон æгъдауæй облæст дихгонд у фараст хъæубæстæйыл:
 Бобов-Дол;
 Бобошево;
 Дупницæ;
 Кочериново;
 Кюстендил;
 Невестино;
 Рилæ;
 Сапарева-Баня;
 Трекляно.

Кюстендилы сахары йеддæмæ облæсты ма ис æндæр 6 сахары — Бобов-Дол, Бобошево, Дупницæ, Кочериново, Рилæ æмæ Сапарева-Баня. Æдæппæт цæрæнуæтты нымæц у 182Облæсты администрацийы сайт  .

Кюстендилы облæсты лæууы болгайраг нацийы сæйрагдæр кувæн бынæттæй иу — Рилæйы моладзандон. 1983 азы ЮНЕСКО йæ рахуыдта дунейы культурæйы хæзна. Хæххон моладзандоны алфамбылай цы зæххытæ и, уыдоныл 1986 азы арæзт æрцыд æрдзæвæрæн «Рилы моладзандоны хæхтæ» (3676,5 га).

Облæсты ис, сæ бæрзæнд 2000 метрæй фылдæр кæмæн у, дæсгай ахæм цъуппытæ: Голям купен (2731 м), Чернæ полянæ (2716 м), Рилец (2713 м), Поповæ капæ (2704 м) æмæ æндæртæ.

 Фиппаинæгтæ 

*